b'\n_START_ARTICLE_\nObelix\n_START_PARAGRAPH_\nObelix je izmi\xc5\xa1ljeni lik iz francoske stripovske serije Asterix. Deluje kot dostavljavec menhirjev in je Asterixov najbolj\xc5\xa1i prijatelj. Obelix je znan po svoji debelosti. Je edini v Asterixovi vasi, ki ima trajno nad\xc4\x8dlove\xc5\xa1ko mo\xc4\x8d, saj je kot otrok padel v kotel s \xc4\x8darobnim napojem. Zaradi tega Obelix ne sme ve\xc4\x8d piti \xc4\x8darobnega napoja, on pa pravi, da je ta prepoved nepo\xc5\xa1tena. Ima tudi psi\xc4\x8dka z imenom Ku\xc5\xbeifix. Navdu\xc5\xa1en je nad lovom in prehranjevanjem z divjimi svinjami in pretepanjem Rimljanov. Njegova pogosta fraza je Ils sont fous ces romains, ki se v slovenskem prevodu glasi So nori ti Rimljani, \xc4\x8deprav se mu zdijo drugi narodi tudi \xc2\xbb\xc4\x8dudni\xc2\xab, ker imajo druga\xc4\x8dne navade kot Galci.'